ભારતના વડાપ્રધાન નરેન્દ્ર મોદી પોતાના અમેરિકા મિશનને પૂર્ણ કરવા માટે ન્યૂયોર્ક પહોંચી ગયા છે. જ્યાં મોદીનું જોરદાર સ્વાગત કરવામાં આવ્યું. ભારતીય સમયાનુસાર મોદી રાત્રે સવા દસ વાગ્યાની આસપાસ ન્યૂયોર્કના જેકેએફ હવાઇ મથકે ઉત્યારં જ્યાં અમેરિકન હસ્તીઓ સાથે ભારતીય અધિકારીઓ તેમનું સ્વાગત કરવા માટે હાજર રહ્યાં હતા. આજે મોદી યુએન એસેમ્બલીને સંબોધિત કરવાના છે અને એ માટે મોદીએ પોતાની તૈયારીઓ પૂર્ણ કરી લીધી છે. નોંધનીય છેકે, 2002ના રમખાણો બાદ ઉભા થયેલા વિઝા વિવાદ બાદ મોદી પહેલીવાર અમેરિકા જઇ રહ્યાં છે અને અમેરિકાના રાષ્ટ્રપતિ બરાક ઓબામા પણ મોદીને મળવા માટે ઘણા જ ઉત્સુક દેખાઇ રહ્યાં છે.